section_heading: Životopis
paragraph_text: Cilla Black je rođena u Liverpoolu, u eri booma merseybeata, ona je bila jedini ženski interpret iz tog vala. Povremeno je pjevala uz sastav Rory Storm and the Hurricanes. Otkrio ju je manager Beatlesa Brian Epstein, i odveo kod najboljeg britanskog producenta George Martina, tako da je Cilla postala najuspješniji ženski interpret iz tog razdoblja. Njen prvi singl bio je Love of the Loved (autori; Lennon, McCartney), i nije baš dobro prošao, svega # 35 u Britaniji). No već drugi iz 1964.,( autora; Bacharacha i Hal Davida ) Anyone Who Had a Heart, dospio je na #1. Sljedeći britanski hit #1 bio je You're My World ( prepjev talijanske pjesme  Il Mio Mondo), zatim je uslijedio uspjeh sa  It's For You. ( autori: Lennon-McCartney ) na snimanju je osobno Paul McCartney svirao glasovir, pjesma je bila veliki uspjeh Cille Black.